cyanic-selkie/wikianc huggingface dataset:
Օլեգ Կոնոնով
Օլեգ Գեորգիևիչ Կոնոնով (Олег Георгиевич Кононов, ), խորրհրդային, բելառուս և ռուս ֆուտբոլիստ (պաշտպան և կիսապաշտպան), ֆուտբոլային մարզիչ։ 2018 թվականի նոյեմբերին դարձել է «Սպարտակ» ակումբի գլխավոր մարզիչ։
Ակումբային Կարիերա
Ավարտել է Սմոլենսկի ֆիզիկական կուլտուրայի ակադեմիայի սպորտի և տուրիզմի բաժինը։ Սկսել է խաղալ ԽՍՀՄ առաջին լիգայի՝ «Իսկրա» ակումբի երկրորդ կազմում (Սմոլենսկ)։ Հետագայում Մոգիլյովի «Դնեպր» ակումբի կազմում հանդես է եկել ԽՍՀՄ երկրորդ լիգայում։ 1989 թվականի մրցաշրջանի մի մասն անցկացրել է Վորոշիլովգրադի «Զարյա» ակումբի կազմում։ 1989-1992 թվականներին խաղացել է Բելառուսի ԿԻՄ ակումբում (Վիտեբսկ)։
1992-1993 թվականներին խաղացել է Գերմանիայի «Ֆրայբերգ» թիմում։ 1994 թվականին նորից խաղացել է Վիտեբսկի թիմում։
1994/95 ձմեռային միջմրցաշրջանում տեղափոխվել է լեհական «Ռուխ» ակումբ (Խոժուվ)՝ դառնալով առաջին օտարերկրացին այդ թիմի պատմության մեջ ։ Բայց այնտեղ անցկացրել է ընդամենը 3 խաղ Լեհաստանի առաջնությունում, և մրցաշրջանի արդյունքում «Ռուխ» ակումբ դուրս է մնացել բարձրագույն դիվիզիոնից։ Կոնոնովը վերադարձել է Բելառուս՝ միանալով Նավապոլացկի «Նաֆթան» ակումբին։ Իր խաղային կարիերան ավարտել է Մինսկի «Տորպեդո» ակումբի կազմում։
Մարզչական կարիերա
Մարզչական կարիերան սկսել է «Տորպեդո» ակումբի կազմում։ Եղել է Անատոլի Յուրևիչի օգնականը․ նրանք միասին աշխատել են Մինսկի «Լոկոմոտիվ» ակումբում և Զապորոժիեի «Մետալուրգ» ակումբում (2003/04 մրցաշրջանի երկրորդ կես)։ 2005-2008 թվականներին ղեկավարել է Տիրասպոլի «Շերիֆ» պատանեկան ակադեմիան և եղել է թիմի մարզիչներից մեկը։ Այդ ընթացքում «Շերիֆ» ակումբը 4 անգամ անընդմեջ հաղթել է Մոլդավայի առաջնությունում, ինչպես նաև նվաճել է Մոլդավայի գավաթը և Սուպերգավաթը։
2008 թվականի մայիսի վերջին Օլեգ Կոնոնովը պայմանագիր է կնքել ուկրաինական «Կարպատներ» ակումբի հետ» ՝ փոխարինելով Վալերի Յարեմչենկոյին։ 2009/10 մրցաշրջանում ակումբի հետ զբաղեցրել է հինգերորդ տեղը Ուկրաինայի առաջնությունում, ապա ակումբին հասցրել մինչև ՈՒԵՖԱ Եվրոպայի լիգայի 2011/12 մրցաշրջանի խմբային փուլ։ 2011 թվականին UA-Футбол ամսագրի ընթերցողների հարցումներով զբաղեցրել է երրորդ տեղը 2010 թվականի Ուկրաինայի լավագույն մարզիչ և Բացահայտում անվանակարգերում։ Լվովի ակումբի հետ հաղթել է նաև Copa del Sol երկրորդ խաղարկությունում։ Ուկրաինայի առաջնության 2010/11 մրցաշրջանում Օլեգ Կոնոնովը Լվովի ակումբին երկրորդ անգամ հասցրել մինչև եվրոգավաթի խաղարկություն։
2011 թվականի մայիսի 7-ին՝ Լվովի քաղաքային խորհրդի հանդիսավոր նիստի ժամանակ, Օլեգ Կոնոնովը պարգևատրվել է Սուրբ Յուրիի շքանշանով «Լվովում սպորտի զարգացման գործում ունեցած նշանակալի ձեռքբերումների համար»։
2011 թվականի հոկտեմբերի 18-ին Օլեգ Կոնոնովը հեռացել է «Կարպատների» գլխավոր մարզչի պաշտոնից։ 2012 թվականի հունիս 12-ին նշանակվել է «Սևաստոպոլ» ակումբի գլխավոր մարզչի պաշտոնում։ Նրա գլխավորությամբ թիմը ժամկետից շուտ՝ մրցաշրջանի ավարտից չորս տուր առաջ, հաղթել է առաջին դիվիզիոնի մրցաշարում և ստացել Պրեմիեր լիգայի ուղեգիր։
2013 թվականի օգոստոսի 11-ին Օլեգ Կոնոնովն զբաղեցրել է «Կրասնոդար ակումբի գլխավոր մարզիչի պաշտոնը՝ կնքելով եռամյա պայմանագիր ։ Նոյեմբերի կեսերին Կոնոնովն ստացել է Ռուսաստանի քաղաքացիություն։ Դրա շնորհիվ ակումբն ազատվել է օտարերկրացի գլխավոր մարզչի համար 5 մլն ռուբլի հարկ վճարելու պարտավորությունից ։ Կոնոնովի գլխավորութմամբ անցկացրած առաջին մրցաշրջանում «Կրասնոդարն» իր պատմության մեջ առաջին անգամ անցել է Եվրոգավաթի խաղարկություն և մասնակցել Ռուսաստանի գավաթի խաղարկության եզրափակչին, իսկ մեկ տարի «ցուլերն» զբաղեցրել են երրորդ տեղը Պրեմիեր լիգայում՝ վաստակելով առաջին մեդալներն պատմության մեջ։ 2016 թվականի սեպտեմբերի 13-ին հայտնի է դարձել Կոնոնովի՝ գլխավոր մարզչի պաշտոնից հեռանալու մասին ։
2017 թվականի մայիսի 22-ին զբաղեցրել է «Ախմատ» ակումբի գլխավոր մարզչի պաշտոնը ։ Հոկտեմբերի 30-ին՝ 15-րդ տուրի խաղից հետո, դիում է ներկայացրել իրեն պաշտոնից ազատելու խնդրանքով ։
2018 թվականի հունիսի 1-ին նշանակվել է Տուլայի «Արսենալ» ակումբի գլխավոր մարզիչ, սակայն այդ պաշտոնում անցկացրել է միայն առաջնության առաջին շրջանը, որի արդյունքում «Արսենալն» զբաղեցրել է 11-րդ տեղը։
2018 թվականի նոյեմբերի 12-ին նշանակվել է մոսկովյան «Սպարտակ» ակումբի գլխավոր մարզիչ ։
Մարզչական վիճակագրություն
2018 թվականի դեկտեմբերի 13-ի դրությամբ
Մարզչական ձեռքբերումներ
Սևաստոպոլ
Արտաքին հղումներ
Կատեգորիա:Ռուս ֆուտբոլիստներ Կատեգորիա:Բելառուս ֆուտբոլիստներ Կատեգորիա:Խորհրդային ֆուտբոլիստներ Կատեգորիա:Զարյա Լուգանսկի ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Ֆուտբոլի կիսապաշտպաններ
Մարգարեթ Քին
'''Մարգարեթ Դ. Հ. Քին (Margaret D. H. Keane, ծնունդով՝ Փեգի Դորիս Հոքինս''', ), ամերիկացի նկարչուհի, ճանաչման է հասել կանանց, երեխաների և կենդանիների յուղաներկով կամ խառնուրդային ներկերով արված դիմանկարներով, որոնց հատկորոշ գիծը չափազանց մեծ աչքերն էին ։ Դրանք ժամանակին մեծ հաջողության հասան՝ շնորհիվ ավելի էժան տպագրության, ափսեների և բաժակների պատճենումների, որոնք քննադատվեցին որպես կիչ (գռեհիկ, անճաշակ արվեստ)։ Սկզբնական շրջանում՝ 20-րդ դարի 60-ական թվականներին, աշխատանքները վերագրվում էին Մարգարեթի ամուսնուն՝ Ուոլթեր Քինին։ Նրանց բաժանումից հետո 1970 թվականին Մարգարեթը հայտարարեց կեղծիքի մասին, ինչից հետո ստիպված եղավ Հավայան կղզիներում ընթացած դատի ժամանակ ապացուցել իր հեղինակային իրավունքները։ Մարգարեթ Քինի հանդեպ վերարթնացած հետաքրքրությանը հաջորդեց Թիմ Բարթոնի կենսագրական 2014 թվականի «Մեծ աչքեր» ֆիլմի թողարկումը։ Մարգարեթը պահում է Սան Ֆրանցիսկոյի պատկերասրահը, որը հռչակված է որպես «Մարգարեթ Քինի արվեստի ամենամեծ հավաքածուն աշխարհում» ։ Մարգարեթի գործերի ճանաչվածության և քննադատների պարսավանքների մեծ բևեռվածության պատճառով նրան անվանում են «արվեստի աշխարհի Ուեյն Նյուտոն» ։
Վաղ տարիներ
Քինը ծնվել է Նեշվիլում, Թեննեսի։ Երբ նա երկու տարեկան էր, նրա թմբկաթաղանթը վնասվում է։ Չկարողանալով լսել՝ նա սովորում է նայել իր հետ խոսող մարդկանց աչքերին և այդպես հասկանալ նրանց ։
18 տարեկանում նա մեկ տարի հաճախել է Նյու Յորքի Տրաֆագեն դիզայնի դպրոցը ։ 1950-ականներին նա սկսել է վաստակել հագուստների և մանկական մահճակալների նկարչությամբ, մինչև վերջնականապես կսկեր դիմանկարների նկարչության գործունեությունը։ Նա աշխատում էր ակրիլային և յուղային ներկերով, սակայն նրա գործերում միայն կանայք էին, երեխաներ և ընտանի կենդանիներ (կատուներ, շներ, ձիեր) ։
Գործունեություն Ուոլթեր Քինի հետ
1950-ականների կեսերին Մարգարեթը, որը ամուսնացել էր և երեխա ուներ, հանդիպում է Ուոլթեր Քինին։ Ուոլթեր Քինը, երբ իր ճանաչվածության գագաթնակետին էր, պատմում էր, որ տեսել է նրան միայնակ նստած «Նորթ Բիչի հայտնի բիստրոյում և իրեն գրավել էր նրա մեծ աչքերը» ։ Այդ ժամանակ Ուոլթերը ևս ամուսնացած էր, աշխատում էր որպես անշարժ գույքի գործակալ, նաև նկարում էր։ Ավելի ուշ նա թղթակիցներին պատմել է, որ ինքը 1947 թվականին հրաժարվել է «չափազանց հաջող գործակալի աշխատանքից» ։ Մարգարեթը նրան համարել էր «բարեկիրթ, շփվող և գրավիչ»։ Նրանք ամուսնացել են 1955 թվականին Հոնոլուլուում. ։
1957 թվականին Ուոլթերը սկսել է ցուցադրել «մեծ աչքեր» նկարները որպես իր սեփական։ Փետրվարին նկարը ցուցադրվել է Սաուսալիտոյում գտնվող Ամերիկյան բանկի պատին ։ Նա ինը նկար տարել է Նոր Օռլեան, որոնք պահանջել էին վաճառելու Մարդի Գրասի ընթացքում։ Այդ ամռանը Ուոլթերը պայմանավորվեց ցուցադրելու գործերը Նյու Յորքի «Washington Square Outdoor Art show» ընթացքում։ Այդ ժամանակ նա ճանապարհ հարթեց օգոստոսին ներկայացնելու գործերը Չիկագոյի «Շերաթոն» հյուրանոցում և մեկ այլ, ավելի փոքր Իսթ Սայդ ցուցահանդեսում մի քանի ամիս անց ։
Ուոլթերը սկսեց զարգացնել իր մասին առասպելը՝ վերջիվերջո ներկայացնելով «Քինի նկարները»։
1960-ականներին Քինը դարձել էր իր ժամանակների ամենահայտնի և վաճառվող հաջողակ արվեստագետներից մեկը։ Էնդի Ուորհոլը ասել է. «Ես մտածում եմ, որ Քինը անում էր ուղղակի սարսափելին։ Դա պիտի որ լավը լիներ։ Եթե դա վատը լիներ, այդքան շատ մարդիկ չէին հավանի այն» ։ Այս ամբողջ ընթացքում Մարգարեթի գործերը վաճառվում էին ամուսնու անունից ։ Նկարների մեծ պահանջարկի պատճառով նա ստիպված էր լինում անընդմեջ աշխատել 16 ժամ շարունակ ։
Գործունեություն Ուոլթեր Քինից հետո
1970 թվականին Քինը ռադիոյի հաղորդման ընթացքում հայտարարեց, որ իր նախկին ամուսնուն վերագրվող նկարների իրական ստեղծողը ինքն է։ 1986 թվականին նա դաշնային դատարանում դատի տվեց Ուոլթերին և «USA Today»-ին՝ Ուոլթերին իրական նկարիչ ներկայացնող հոդված տպագրելու մեղադրանքով։ Դատի ժամանակ դատավորը որոշեց, որ երկուսն էլ ստեղծեն մեծ աչքերով նկարներ հենց դատարանի սենյակում, որպեսզի պարզ դառնա, թե ով է ճիշտ ասում։ Ուոլթերը հրաժարվեց՝ պատճառաբանելով ցավացող ուսը, իսկ Մարգարեթը ավարտեց իր նկարը 53 րոպեում։ Երեք շաբաթ տևած դատական գործընթացից հետո երդվյալ ատենակալները Մարգարեթին $4 միլիոնի փախհատուցում նշանակեցին։ Դատավճռից հետո Քինն ասել է. «Ես իրոք զգում եմ, որ արդարությունը հաղթանակ տարավ։ Դա արժեր, եթե նույնիսկ ես չստանամ այդ չորս միլիոնից և ոչ մի դոլլար» ։ Դաշնային կատարողական դատարանը թողեց զրպարտության դատավճիռը 1990 թվականին, սակայն չեղարկեց $4 միլիոնի փախհատուցումը։ Քինն ասել է, որ ինքը չի անհանգստանում փողերի համար և պարզապես ցանկանում էր հաստատել այն փաստը, որ նկարներն իրեն են պատկանում ։
Քինի ստեղծած նկարները, որոնք նա արել էր ամուսնու ստվերում եղած ժամանակ, ունեին ընդհանուր միտում՝ պատկերելու մթի մեջ գտնվող տխուր երեխաներ։ Այն բանից հետո, երբ նա թողել էր Ուոլթերին, տեղափոխվել Հավայան կղզիներ, մի քանի տարի խորացել աստղաբանության, ձեռնահմայության, ձեռագրի վերլուծության և անդրանցական միդեիտացիայի մեջ, դարձել էր եհովայի վկա, նրա նկարները ձեռք էին բերել ավելի երջանիկ, վառ ոճ։ «Աչքերը, որ ես նկարում եմ իմ երեխաներին, իմ սեփական ամենախոր զգացմունքների արտահայտությունն են։ Աչքերը հոգու լուսամուտներն են»,-բացատրում է Քինը ։ Շատ սրահներ այժմ նրա աշխատանքները գովազդում են որպես «ուրախության արցունքներ» կամ «երջանկության արցունքներ»։ Նա բնութագրում է. «Սրանք դրախտի երեխաների նկարներ են։ Իմ կարծիքով այսպիսին կլիներ աշխարհը Աստծո կամոք» ։
Ոճ
Քինի նկարները ճանաչելի են մեծացված, իրար նման աչքերով կերպարներով ։ Քինն ասել է, որ ինքը միշտ հետաքրքրվել է աչքերով և նկարել է դրանք իր դպրոցական տետրերում։ Նա սկսել է կիրառել իր բնութագրական «Քինի աչքերը», երբ սկսել է նկարել երեխաների։ «Երեխաները մեծ աչքեր ունեն։ Երբ ես դիմանկար եմ անում, աչքերը դեմքի ամենատպավորիչ մասն են լինում։ Եվ դրանք դառնում են ավելի, ավելի ու ավելի մեծ»,- ասել է Քինը։ Քինը կենտրոնացել է աչքերի վրա, քանի որ նրանք ավելի խորն են ներկայացնում մարդու էությունը ։ Քինը Ամադեո Մոդիլյանիին է վերագրում ամենամեծ ազդեցությունը այն բանի վրա, որ 1959 թվականից ինքն սկսել էր նկարել կանանց։ Գույների ընտրության, չափերի և ստեղծագործական ազդեցություն ունեցած նկարիչների թվում նա նշել է Վան Գոգին, Գուստավ Կլիմտին և Պիկասոյին ։ Չնայած գեղարվեստում ունեցած նրա հաջողություններին, նա քննադատական հաջողություն չի ունեցել, մնացել է որպես «եղնիկային աչքեր ունեցող կպչուն քաղցր նկարներով հայտնի, որոնք հայտնի էին դարձել միջին խավին վաղ 1950-ականներին և 1960-ականներին, իսկ տասնամյակներ անց՝ հեգնական ոճի կիչի հավաքածուներում» ։
Անձնական կյանք
Քինի առաջին ամուսինը եղել է Ֆրանկ Ռիչարդ Ուլբրիխը, նրանք համատեղ դուստր են ունեցել։ Նա ամուսնացել է Ուոլթեր Քինի հետ 1955 թվականին։ 1964 թվականին նա հեռացել է Ուոլթերից և ամուսնալուծվել 1965 թվականին՝ տեղափոխվելով Սան Ֆրանցիսկոյից Հավայան կղզիներ։ Հավայներում Քինը ծանոթացել է Հոնոլուլուից մարզական գրող Դեն Մաքգիրի հետ և ամուսնացել նրա հետ 1970 թվականին ։ Նա երախտապարտ է եղել Մաքգիրին, որն օգնել է նրան դառնալու պակաս երկչոտ և վախենալու Ուոլթերից բաժանվելուց ։ Քինը ապրել է Հավայներում ավելի քան 25 տարի, որից հետո 1991 թվականին վերադարձել է Կալիֆորնիա։ Նա ապրում է Կալիֆորնիայի Նապա շրջանում ։
Արտաքին հղումներ
Կատեգորիա:Ամերիկացի նկարիչներ Կատեգորիա:Ապրող անձինք Կատեգորիա:20-րդ դարի նկարչուհիներ Կատեգորիա:Ամերիկացի արվեստագետներ Կատեգորիա:20-րդ դարի ամերիկացի նկարիչներ Կատեգորիա:Ամերիկացի նկարչուհիներ
Պյաժիևա Սելգա
Պյաժիևա Սելգա (Пяжиева Сельга, Päsinselkä), գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պրիօնեժսկի շրջանի բնակավայրեր
Հայաստանի ազգային կինոկենտրոն
Հայաստանի ազգային կինոկենտրոն, կինոարվեստի բնագավառում պետական մշակութային քաղաքականություն իրականացնող կազմակերպություն է, որը շարունակում է հայկական կինոավանդույթները, պահպանում, տարածում և զարգացնում հայկական կինոարվեստը՝ ուշադրության կենտրոնում պահելով ազգային ու համազգային կինոհիմնախնդիրները։
Պատմության
2006 թվականին Հայաստանի կառավարության որոշմամբ ստեղծված «Հայաստանի ազգային կինոկենտրոն» ՊՈԱԿ-ը 1923 թվականի ապրիլի 16-ին հիմնադրված «Համո Բեկնազարյանի անվան «Հայֆիլմ» կինոստուդիայի» իրավահաջորդն է։
Կինոարտադրության կազմակերպումը վստահվել է տաղանդավոր ու փորձառու կինոգործիչներին՝ Դանիել Դզնունուն (արվեստաբան, 1923-1937 թվականներին՝ «Հայկինոյի» տնօրեն, ՀԽՍՀ արվեստի վաստակավոր գործիչ, Աշխատանքային կարմիր դրոշի կրկնակի շքանշանակիր) և Համո Բեկնազարյանին (կինոդերասան, սցենարիստ, կինոռեժիսոր, ՀԽՍՀ ժողովրդական արտիստ)։ 1960-ականներին «Հայֆիլմն» ունեցել է ստեղծագործական բարձր նվաճումներ, կատարվել են նաև հայկական համր ֆիլմերի վերականգնման ու կրկնօրինակման աշխատանքներ։ 20-րդ դարի վերջերին «Հայֆիլմ» կինոստուդիայում տարեկան կրկնօրինակվում էր 42-45 ֆիլմ
Սլոխտերեն (համայնք)
Սլոխտերեն (Slochteren ), համայնք Նիդերլանդների Խրոնինգեն մարզում։ Տարածքը 152,28 կմ² է, բնակչությունը՝ 15.405 (2011 թ.)։ Մեկ շնչի տարեկան միջին եկամուտը 12.500 եվրո է։
Կատեգորիա:Խրոնինգենի համայնքներ
Հայաստանի ազգային կինոկենտրոն
Հասցե
Հայաստանի ազգային կինոկենտրոնը գտնվում է Երևանի կենտրոնում՝ Տերյան 3ա հասցեում։
Արտաքին հղումներ
Կատեգորիա:Հայաստանի կինոընկերություններ Կատեգորիա:1923 հիմնադրումներ Հայաստանում
Պրեստինե
Պրեստինե  (Prestine) կոմունա Իտալիայում, Լոմբարդիա մարզի Բրեշիա գավառում ։
Բնակչության թիվը ըստ 2008 թվականի տվյալների կազմում էր 376 մարդ, խտությունը՝ 23 մարդ/կմ²։ Զբաղեցնում է 16 կմ² տարածք։ Փոստային ինդեքս՝ 25040։ Հեռախոսային կոդ՝ 0364։ Բնակավայրի հովանավորն է համարվում Սանտ՛ Ապոլլոնիոն։
Ժողովրդագրություն
Բնակչության թվաքանակի փոփոխությունները.
Յարվամաա
Յարվամաա (Järvamaa կամ Järva maakond), նահանգ Էստոնիայում, գտնվում է երկրի կենտրոնական մասում։ Վարչական կենտրոնն է Պաիդե քաղաքը։
Վարչական-տարածքային բաժանում
Նահանգը կազմված է 1 քաղաքից և 11 շրջաններից։
Քաղաքներ՝
Շրջաններ՝
Ծանոթագրություններ
Կատեգորիա:Էստոնիայի նահանգներ Կատեգորիա:Էստոնիայի շրջաններ
Բրոնիկի (գյուղ, Շեպետովի շրջան)
Բրոնիկի (Бронники), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Բրոնիկի գյուղում բնակվում էր 150 մարդ։ Բնակավայրը զբաղեցնում է 48 կմ² տարածք։ Բնակչության խտությունը կազմում էր 3125 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Շեպետովի շրջանի բնակավայրեր Կատեգորիա:Ուկրաինայի գյուղեր
Ա. Տոլստոյի թանգարան-դաստակերտ
Ալեքսեյ Տոլստոյի թանգարան-դաստակերտ (Музей-усадьба А.Н. Толстого), կառույց Սամարա քաղաքի Ֆրունզեի փողոցի 155 հասցեում ։
Պատմություն
Շենքը կառուցվել է 1881-1882 թթ. պաշտոնաթող շտաբս-կապիտան Ա. Ի. Վեռների հրամանով։ 1899 թվականի վերջին այն դարձել է Ալեքսեյ Տոլստոյի խորթ հոր՝ Ալեքսեյ Ապոլոնովիչ Բոստրոմի սեփականությունը և նրան է պատկանել մինչև 1918 թվականը, երբ ազգայնացվել է և դարձել կոմունալ բնակարան։
Թանգարան
Թանգարանի ցուցադրությունը ներառում է Ալեքսեյ Տոլստոյի և նրա մոր՝ գրող Ալեքսանդրա Բոստրոմի արխիվը՝ նամակներ, օրագրեր, լուսանկարներ, գրքեր, անձնական իրեր։ Թանգարանի ֆոնդերում կան ավելի քան 10 հազար փաստաթղթեր և նյութեր, որոնք վերաբերում են Տոլստոյի կյանքին և գործունեությանը։ Ցուցադրության կենտրոնական մասը զբաղեցնում է հուշատունը, որտեղ ապագա գրողն ապրել է ծնողների հետ։ Սրահների տնային կահավորանքն այցելուներին տանում է գավառական քաղաքի 19-20-րդ դդ. միջավայր։
Արտաքին հղումներ
Կատեգորիա:Սամարայի թանգարաններ Կատեգորիա:Սամարայի շենքեր և կառույցներ Կատեգորիա:Սամարայի տեսարժան վայրեր
(4693) Դրամոնդ
(4693) Դրամոնդ (Drummond), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 28-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,279965 ա. մ., առավելագույնը մոտենում է 2,0912 ա. մ. հեռավորության վրա և հեռանում 2,4687 ա. մ. ։ Արեգակի շուրջ մեկ ամբողջական պտույտ է կատարում 1257,45 երկրային օրվա ընթացքում, իր ուղեծրով շարժվելով միջինում 0,286294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զիկո (ռեփեր)
Ու Ջի Հո (հանգըլ՝우지호, ), հարավկորեացի երգիչ, հանդիսանում է Block B խմբի անդամ, որտեղ խմբի ղեկավարը, գլխավոր ռեփերը և կոմպոզիտորն է։
Կենսագրություն
Գնացել է Cho PD-ի լսումներին, որտեղ նրան հրավիրել էր Brand New Production-ի ղեկավարած New Stardom Entertainment-ը։
Կարճ ժամանակ անց Cho PD-ը և Զիքոն որոշեցին ստեղծել հիփ հոփ խումբ։ Խմբի պրոդյուսերը հենց ինքը Զիքոն է, որը մինչև դեբյուտը գրել է ավելի քան հարյուր մաքսթեփներ։
2011 թվականին դեբյուտ ունեցավ Block B խումբը, որը կազմված է յոթ անդամից՝
Զիքոն տիրապետում է մի քանի լեզուների՝ անգլերեն, ճապոներեն և մի քիչ էլ չինարեն։
Երաժշտական ստեղծագործություն
Block B խմբի դեբյուտը տեղի է ունեցել 2011 թվականին Brand լեյբլով New Stardom Entertainment (2011 – 2013), Seven Seasons (2013 հոկտեմբեր, իրական ժամանակ)։ Զիկոյի պաշտոնական դեբյուտը եղել է 2010 թվականի նոյեմբերի 19-ին "ZICO on the Block" ալբոմով։
Ծանոթագրություններ
Կատեգորիա:Հարավկորեացի երգիչներ Կատեգորիա:Հարավկորեացի կոմպոզիտորներ
Ժուբրինո
Ժուբրինո (Жубрино), գյուղ Ռուսաստանի, Վոլոգդայի մարզի Բաբուշկինսկի շրջանի կազմում։
Բնակչությունը վերջին հայտնի գրանցված տվյալներով կազմում էր 311 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1700 թվականին հիմնադրված բնակավայրեր Կատեգորիա:Ռուսաստանի Վոլոգդայի մարզի Բաբուշկինսկի շրջանի բնակավայրեր
Թռիչք 222 (ֆիլմ)
«Թռիչք 222» ֆիլմը նկարահանվել է 1985 թվականին ռեժիսոր Սերգեյ Միքայելյանի կողմից «Լենֆիլմ» կինոստուդիայում։ Սյուժեի հիմքում ընկած է սոցիալիստական և կապիտալիստական հասարակարգերի անհաշտ պայքարը։ Ֆիլմում արծարծվում է դասալիքների և հայրենիքից հեռացողների թեման և դրա հետ կապված տեղեկատվական պատերազմն ու քարոզչական առճակատումը։ Սյուժեն հիմնված է իրական դեպքի վրա, որը տեղի է ունեցել 1979 թվականի օգոստոսի 24-27-ը «Աերոֆլոտ» ՍՈՒ-316 չվերթով հայրենիքից հէռանալ ցանկացող խորհրդային պարուսույցների, ամուսնացած զույգի՝ Ալեքսանդր Գոդունովի և Լյուդմիլա Վլասովայի հետ։ Ֆիլմերի դիտման մասշտաբով երրորդ տեղը գրավեց խորհրդային Միությունում՝ 1986 թվականին՝ 35,3 միլիոն դիտող։
Ֆիլմի ստեղծման պատմություն
Դերերի մեծ մասը, այդ թվում՝ գլխավորը, կատարել են ոչ պրոֆեսիոնալ դերասաններ։ Ֆիլմում նկարահանվել են նաև մարդիկ, ովքեր հեռու էին կինոյից, օրինակ՝ Լարիսա Պոլյակովան սրտաբանական կենտրոնում լաբորանտ էր, մյուս դերակատարը վաճառող էր, կար էքսկուրսավար, թատրոնի գանձապահ, դռնապան, ատաղձագործ, մեխանիկական տեխնիկ, պետի տեղակալ, ԽՍՀՄ առագաստանավային թիմի բժիշկ և կոլտնտեսության նախագահի տեղակալ՝ Մոսկվայի մարզից ։ Օդանավը, որի վրա ծավալվում են հիմնական իրադարձությունները, ԻԼ-62Մ-ն էր՝ ԽՍՀՄ-86524 գրանցման համարով (գործարան՝ 3242321), կառուցվել է 1982 թվականին։ Նկարահանումների ժամանակ պատկանում էր Միջազգային օդային հաղորդակցությունների կենտրոնական տնօրինության Շերեմետևոյի միացյալ ավիացիոն ջոկատին (ЦУМВС) :
Սյուժե
Գեղասահքի բալետի մենակատար Իրինա Պանինան հյուրախաղերի էր մասնակցում Նյու Յորքում թատերախմբի կազմում։ Պատահաբար այս քաղաքում էր նաև նրա ամուսինը՝ հայտնի մարզիկ Գենադի Շուվալովը։ Բայց մի օր Գենադին անհետանում է, և նույն գիշերը Իրինային հայտնում են, որ ամուսինը որոշել է մնալ ԱՄՆ-ում և քաղաքական ապաստան է խնդրել։ Վախենալով, որ ամերիկյան հետախուզական ծառայությունները ճնշում կգործադրեն Պանինայի վրա և կհամոզեն նրան նույնպես մնալ նահանգներում, խորհրդային կողմի ներկայացուցիչները նույն օրը որոշում են արտիստուհուն հետ ուղարկել Մոսկվա։ Ջոն Քենեդու անվան միջազգային օդանավակայանում Իրինան նստում է «Աերոֆլոտ» ՍՈՒ-222 ինքնաթիռը, սակայն վերջին պահին ներգաղթի իշխանությունները հետաձգում են թռիչքը և ոստիկանական մեքենաներով արգելափակում ինքնաթիռը։ Ամերիկյան իշխանությունները պահանջոմ էին թույլ տալ Իրինային գնալ ամուսնու մոտ, սակայն խորհրդային իշխանությունները ցանկանում էին նրան ուժով հետ տանել Խորհրդային Միություն։ Իրինան, սակայն, դեմ է այս որոշմանը։ Խորհրդային և ամերիկյան կողմերի միջև առճակատում է սկսվում, որի ընթացքում 222 չվերթը չեղարկվում է ։
Ծանոթագրություններ
Կատեգորիա:Իրական դեպքերի վրա հիմնված դրամա ֆիլմեր Կատեգորիա:1987 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Իրական դեպքերի հիման վրա նկարահանված ֆիլմեր
Սլաուս (համայնք)
Սլաուս (Sluis ), համայնք Նիդերլանդների Զեյլանդ մարզում։ Տարածքը 280,27 կմ² է, բնակչությունը՝ 24.369 (2011 թ.)։ Մեկ շնչի տարեկան միջին եկամուտը 13.200 եվրո է։
Կատեգորիա:Զեյլանդի համայնքներ Կատեգորիա:2003 թվականին հիմնադրված բնակավայրեր
Օխտը-կալ
Օխտը-կալ, գյուղ Օսմանյան կայսրությունում, Տրապիզոնի վիլայեթի Ջանիկի գավառում :
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Բարսակելմեսի արգելոց
Բարսակելմեսի բնության պետական արգելոց, արգելոց Արալյան ծովի Բարսակելմես կղզում, Ղազախստանի Կզըլ Օրգայի մարզում։ Բարձրությունը մինչև 113 մետր է, տարածությունը՝ 18.3 հազար հա։ Պահպանվում է կավային անապատների բնականոն կոմպլեքսը։ Բնորոշ կենդանիներն են սայգակը, ջեյրանը, կոլանը։
Խուշին
Խուշին, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։ Գտնվում է Բերրի գյուղաքաղաքից 8 կմ արևելք, Փերի գետի աջ աջին, այգեվետ լեռնալանջի վրա։
Բարսակելմեսի արգելոց
Անվանում
Անվանումը ստացել է Բարսակելմես կղզուց։ «Բարսակելմես» ղազախերեն նշանակում է «կգնաս՝ չես վերադառնա» (անշուշտ մինչև կղզին նավելը վտանգավոր կամ դժվար լինելու պատճառով) ։
Խուշին
Պատմություն
Հայ բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը բնաջնջվել է։
Բարսակելմեսի արգելոց
Ծանոթագրություններ
Կատեգորիա:Ղազախստանի արգելոցներ Կատեգորիա:Ասիայի բնության հատուկ պահպանվող տարածքներ
Խուշին
Բնակչություն
XIX դարի վերջին ուներ 24, իսկ XX դարի վերջին՝ ուներ 42 տուն հայ և 4 տուն քուրդ բնակիչ։
Տնտեսություն
Զբաղվում էին երկրագործությամբ և անասնապահությամբ։ Գյուղն հայտնի է եղել ցորենի, բամբակի մշակությամբ և գոմեշներով։
Պատմամշակութային կառույցներ
Խուշինն ուներ Ս. Աստվածածին անունով եկեղեցի։ Գյուցի արևելք գտնվում էր Ս. Անտոն ավերակ եկեղեցին ։
Կրթություն
Գյուղում գործում էր վարժարան, որտեղ սովորում էին 75 աշակերտ։
Ուելմա
Ուելմա (իսպ. Huesa՝) բնակավայր և մունիցիպալիտետ Իսպանիայում՝ Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Մախինա շրջանում։ Զբաղեցնում է 250 կմ2 տարածք։ Բնակչությունը 6208 մարդ (2010 թվականի տվյալներով)։ Գտնվում է պրովինցիայի վարչական կենտրոնից 50 կմ հեռավորության վրա։
Արտաքին հղումներ
Կատեգորիա:Խաեն պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Խեցգետնանմաններ
Խեցգետնանմաններ, հոդվածոտանիների տիպի ջրային կենդանիների դաս։ Մի քանի մմ-ից մինչև 80 սմ մեծություն ունեցող կենդանիներ են։ Մարմինը կազմված է գլխից, կրծքից, փորիկից և ծածկված է խիտինային կուտիկուլայով, որը հաճախ կիր է պարունակում և զրահ առաջացնում։ Գլուխը 5 հատվածից է, ունի 2 զույգ բեղիկներ (անտենաներ և անտենուլներ), վերին ծնոտներ և 2 զույգ ստորին ծնոտ։ Բեղիկները ծառայում են հոտառության և շոշափելիքի, երբեմն շարժման համար։ Տեսողության օրգանները ֆասետային բարդ աչքերն են, որոնք ճյուղաբեղիկների մոտ ձուլվում են և մեկ աչք կազմում։ Խորջրյա տեսակները զուրկ են աչքերից։
Խեցգետնանմանների արյունատար համակարգը բաց է, մկանոտ սիրտը գտնվում է մարմնի մեջքի կողմում։ Շնչառության օրգանները խռիկներն են, որոշ տեսակներ շնչում են մաշկով։ Արտաթորության օրգանները ցելոմոդուկտներն են։ Նյարդային համակարգը բաղկացած է վերկլանային և ենթակլանային հանգույցներից ու փորի նյարդային շղթայից, թիաոտների մոտ այն նյարդային սանդուղքի տիպի է։ Մարսողության համակարգը 3 բաժնից է՝ առջևի, միջին և ետին աղի։ Մակաբույծ որոշ տեսակների աղիները ետ են զարգացած։
Բաժանասեռ են՝ առանձին նստակյաց ձևեր հերմաֆրոդիտ են։ Բեղմնավորությունն արտաքին է։ Որոշ խեցգետնանմաններ (օրինակ՝ վահանակիրները, ճյուղաբեղերը, որոշ խեցիավորներ, խռիկավորներ) բազմանում են կուսածնությամբ։ Հայտնի է մոտ 20 000 տեսակ։ Ապրում են ծովերում, կազմում պլանկտոնի հիմնական և բենթոսի զգալի մասը, որոշ խեցգետնանմաններ մակաբույծ են։ Սնվում են բակտերիաներով, միաբջիջ օրգանիզմներով, հատակային ձևերը՝ օրգանական նյութերի մնացորդներով։ Ունեն տնտեսական նշանակություն, պլանկտոնային ձևերը ջրային կենդանիների հիմնական սնունդն են, որոշ տեսակներ օգտագործվում են որպես սննդամթերք։ Խեցգետնանմանների առանձին տեսակներ բազմացնում են ձկնաբուծարաններում՝ մատղաշ ձկներին կերակրելու համար։ Մակաբույծ խեցգետնանմանները մեծ վնաս են հասցնում ձկներին, վարակիչ հիվանդությունների տարածման միջնորդ տերեր են։
Կատեգորիա:Կենդանիներ այբբենական կարգով Կատեգորիա:Հոդվածոտանիներ
Պյալիցա (գյուղ, Տերսկի շրջան)
Պյալիցա (Пялица), գյուղ Ռուսաստանի Մուրմանսկի մարզի Տերսկի շրջանի կազմում։
Բնակչությունը 2010 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մուրմանսկի մարզի Տերսկի շրջանի բնակավայրեր
Սմալինգերլանդ
Սմալինգերլանդ (Smallingerland ), համայնք Նիդերլանդների Ֆրիսլանդ մարզում։ Տարածքը 118,48 կմ² է, բնակչությունը՝ 55.012 (2011 թ.)։ Մեկ շնչի տարեկան միջին եկամուտը 12.200 եվրո է։
Կատեգորիա:Ֆրիսլանդի համայնքներ
Հրացանակիրները (ֆիլմ, 2011)
«Հրացանակիրները» (The Three Musketeers), ռեժիսոր Պոլ Ու. Ս. Անդերսոնի ֆիլմերից, որի գլխավոր դերերը մարմնավորում են Լոգան Լերմանը, Միլա Յովովիչը, Մեթյու Մակֆեյդենը, Ռեյ Սթիվենսոնը, Լյուկ Էվանսը, Մադս Միքելսենը, Գաբրիելա Ուայլդը, Ջեյմս Կորդենը, Ջունո Տեմպլը, Ֆրեդի Ֆոքսը։
Սյուժե
Երիտասարդ դ'Արտանյանը հայրենական տունը լքելով ուղևորվել է Փարիզ` հույս ունենալով հրացանակիր դառնալ։ Պատահաբար նա մի օրում միանգամից նեղացնում է երեք հրացանակիրների` Աթոսին, Արամիսին և Պորտոսին, և բոլոր երեք հրացանակիրներն էլ նրան մարտահրավերի կանչում։ Բայց դուելը չի իրականանում, քանի որ գվարդիականներն են հայտնվում և փորձում են ձերբակալել օրինազնացներին։ Դ'Արտանյանը և երեք հրացանակիրները միասին հաղթում են գվարդիականներին և ընկերներ են դառնում։ Իսկ հիմա նրանք պետք է ձախողեն կարդինալ Ռիշելյեի մտադրությունները և դեմ առ դեմ դուրս գան հերցոգ Բեքինգեմին և դավաճանուհի Միլեդի դե Վինտերին։
Արտաքին հղումներ
Կատեգորիա:2011 ֆիլմեր Կատեգորիա:Պոլ Անդերսոնի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Անգլերեն ֆիլմեր Կատեգորիա:Բրիտանական արկածային ֆիլմեր Կատեգորիա:Բրիտանական մարտաֆիլմեր Կատեգորիա:Գերմանական արկածային ֆիլմեր Կատեգորիա:Գերմանական մարտաֆիլմեր Կատեգորիա:Ֆրանսիական արկածային ֆիլմեր Կատեգորիա:Ֆրանսիական մարտաֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ֆրանսիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Ֆրանսիական ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Գերմանական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Անգլերեն ֆրանսիական ֆիլմեր Կատեգորիա:Summit Entertainment ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան եռաչափ ֆիլմեր Կատեգորիա:Բրիտանական ռոմանտիկ ֆիլմեր Կատեգորիա:Գերմանական ռոմանտիկ ֆիլմեր Կատեգորիա:Ֆրանսիական ռոմանտիկ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Բրիտանական կինոկատակերգություններ Կատեգորիա:Ֆրանսիական պատմական ֆիլմեր Կատեգորիա:Գերմանական պատմական ֆիլմեր Կատեգորիա:Բրիտանական պատմական ֆիլմեր Կատեգորիա:Ամերիկյան պատմական ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Գերմանական մելոդրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Գերմանական կինոկատակերգություններ Կատեգորիա:Ֆրանսիական կինոկատակերգություններ Կատեգորիա:StudioCanal ֆիլմեր
Ժուգինո (գյուղ, Դեմիդովսկի շրջան)
Ժուգինո (Жугино), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Մայքլ Սերա
Մայքլ Oսթին Սերա (անգլ. Michael Austin Cera, ), կանադացի դերասան և երաժիշտ։ Նա հայտնի էր դեռ վաղ տարիքից։ Սերան կատարեց իր Բրոդուեյի դեբյուտը 2014 թվականին՝ This is Our Youth բեմադրության մեջ։
Վաղ տարիներ
Սերան ծնվել է Օնտարիո նահանգի Բրեմփթոն քաղաքում։ Իր ծնողներն են Լինդա և Լուիջի Սերաները։ Հայրը Սիցիլիացի է, իսկ մայրը ունի իռլանդական, հոլանդական, շոտլանդական և անգլիական արմատներ ։ Սերան ունի երկու քույր՝ Ջորդանը և Մոլին։
Նա հաճախել է Քոնեստոգա դպրոցը, Ռոբերտ Հ. Լեյգրքուիստ Ավագի անվան դպրոցը և Հարթ Լեյք միջնակարգ դպրոցը մինչև 9-րդ դասարան ։
Երաժշտություն
Սերան The Long Goodbye խմբի անդամ է ։ Նրա ալբոմը՝ True That դուրս է եկել 2014 թվականի օգոստոսի 8-ին ։ Ալբոմի մեջ մտնում է 19 օրիգինալ երգ, Ռոդերիկ Ֆալքոների «Play It Again» և Բլեյզ Ֆոուլիի «Clay Pidgeons» երգի կատարումները ։
Ծանոթագրություններ
Կատեգորիա:Կանադացի դերասաններ Կատեգորիա:Կանադացի երաժիշտներ Կատեգորիա:Կանադացի կինոռեժիսորներ Կատեգորիա:Կանադացի սցենարիստներ Կատեգորիա:Կանադացի կինոդերասաններ Կատեգորիա:Կանադացի հեռուստատեսային դերասաններ
Նաիմ Կրիեզիու
Նաիմ Կրիեզիու (Најим Кријезију, ), ալբանացի նախկին ֆուտբոլիստ և մարզիչ, ով հանդես է եկել մասնավորապես իտալական ակումբներում։ Իր մարզչական կարիերայի ընթացքում մարզել է Ռոմա ֆուտբոլային ակումբը։
Կենսագրություն
Ծնվել է Ջյակովիցա քաղաքում, Կրիեզիուն խաղում էր աջ հարձակվողի դիրքում և ունակ էր 100 մետր տարածությունը հաղթահարելու 11 վայրկյանում ː Նա լքելով իր հարազատ քաղաքը տեղափոխվեց Տիրանա, որտեղ միացավ իր եղբորը և արդեն 15 տարեկան հասակում իր անդրանիկ հանդիպումը անցկացրեց տնային առաջնությունում, իսկ մեկ տարի անց իր նորամուտը նշեց արդեն Ալբանիայի ազգային հավաքականում ː 1939 թվականին, պատերազմական շրջանում իտալացիների մուտքը Ալբանիա, հնարավորություն տվեց նաև ուսումնասիրելու տեղի ֆուտբոլիստներին, Նաիմին նկատեցին Ռոմայի գործակալները, նույն թվականին նա տեղափոխվեց Հռոմ, արդեն 1941/42 մրցաշրջանում թիմի հետ առաջին անգամ նվաճեց Իտալիայի չեմպիոնի կոչումըː Կրիեզիուն Ռոմայում մնաց մինչև 1948 թվականը, որից հետո տեղափոխվեց մեկ այլ իտալական ակումբ՝ Նապոլի, որը եղավ նրա կարիերայի վերջին ակումբը, 1953 թվականին նա ավարտեց ֆուտբոլային կարիերանː
Կրիեզիուն մի քանի տարի զբաղվեց մարզչական գործունեությամբ, այնուհետև դարձավ Ռոմայի գործակալը, նրա ամենահանրահայտ բացահայտումը եղավ Ջուզեպպե Ջանինին, ով դարձավ թիմի խորհրդանիշներից մեկը ː
Կրիեզիուն մահացավ 2010 թվականի մարտի 20-ին, 92 տարեկան հասակում, նա վերջին ապրող ֆուտբոլիստն էր Ռոմայի առաջին չեմպիոնական կազմիցː Այդ տարի Ռոմայի հերթական հանդիպումը նշանակված էր Ուդինեզեի դեմ, այդ խաղին թիմը ներկայացավ սև թևկապներով, ի պատիվ լեգենդար ֆուտբոլիստի ː
Ծանոթագրություններ
Կատեգորիա:Ալբանացի ֆուտբոլիստներ Կատեգորիա:1918 ծնունդներ Կատեգորիա:2010 մահեր Կատեգորիա:Ֆուտբոլի հարձակվողներ Կատեգորիա:Ռոմայի ֆուտբոլիստներ Կատեգորիա:Ռոմա ՖԱ մարզիչներ Կատեգորիա:Նապոլիի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի լեգեոներ ֆուտբոլիստներ
Զալման Աբեզգաուզ
Զալման Աբեզգաուզ (Залман Еўнавіч Абезгаўз, ), բելառուս պատմաբան, պատմական գիտությունների թեկնածու (1956):
Կենսագրություն
1945 թվականին ավարտել է Բելառուսի պետական համալսարանը։ Մասնակցել է Հայրենական մեծ պատերազմին։ 1943 թվականի հունիսից դեկտեմբեր եղել է Բելառուսական 3-րդ ռազմաճակատի 31-րդ բանակի 153-րդ հրաձգային դիվիզիայի 557-րդ հրաձգային գնդի հրետանավոր։ Երկու անգամ վիրավորվել է (1943 թվականի նոյեմբերի 18-ին՝ թեթև, դեկտեմբերի 24-ին՝ ծանր), դարձել երկրորդ կարգի հաշմանդամ։
1955 թվականի Բելառուսական ԽՍՀ գիտությունների ակադեմիայում պաշտպանել է թեկնածուական ատենախոսություն («Պատմական նախադրյալները Բելառուսում պրոլետարիատի ձևավոևման XIX դարի երկրորդ կեսին»)։
1945-1948 թվականների աշխատել է Բելառուսական ԽՍՀ արխիվում, 1948 թվականից՝ Բելառուսական ԽՍՀ գիտությունների ակադեմիայում (1948-1956 թվականներին՝ կրտսեր գիտաշխատող, 1956 թվականից՝ ավագ գիտաշխատող)։
Մահացել է 1988 թվականի նոյեմբերի 26-ին ։
Գիտական գործունեություն
Ուսումնասիրել է մինչհեղափոխական Բելառուսի բանվոր դասակարգի ձևավորումն ու զարգացումը, ժողովրդագրական և ազգային կազմը, սոցիալ-տնտեսական վիճակը, աշխատանքի պայմանները։
Ծանոթագրություններ
Կատեգորիա:Բելառուսի պետական համալսարանի շրջանավարտներ Կատեգորիա:Պատմական գիտությունների թեկնածուներ Կատեգորիա:Բելառուս պատմաբաններ Կատեգորիա:Երկրորդ համաշխարհային պատերազմի մասնակիցներ Կատեգորիա:20-րդ դարի պատմաբաններ Կատեգորիա:Խորհրդային պատմաբաններ Կատեգորիա:Բելառուս գիտնականներ
Ալեքսանդր Կալինին
Ալեքսանդր Դմիտրիևիչ Կալինին, ռուս ֆուտբոլիստ և մարզիչ։
Խաղացողի
Յարոսլավլի ֆուտբոլային դպրոցի սան է։ 1992 թվականին «Շիննիկ» ակումբի կազմում մասնակցել է 1 հանդիպման (հոկտեմբերի 25-ին Կամիշինում խաղացել է «Տեքստիլշչիկ» ակումբի դեմ, 1:3) Ռուսաստանի առաջին առաջնության Պրեմիեր լիգայում։ Դրանից հետո 14 տարի հանդես է եկել Երկրորդ դիվիզիոնի տարբեր թիմերում։
Մարզչական
Ֆուտբոլիստի կարիերան ավարտելուց հետո Կալինինն սկսել է զբաղվել մարզչական գործունեությամբ։ 2008 թվականին եղել է «Շիննիկ» ակումբի մարզիչ ֆիզիկական պատրաստությունների գծով։ Ապա մի քանի տարի օգնել է իր նախկին խաղընկեր Գալիմջան Խայրուլինին Յարոսլավլի ակումբի երկրորդ կազմում։ Որոշ ժամանակ աշխատել է «Շիննիկի» երիտասարդական թիմը։ 2012 թվականին Ալեքսանդր Կալինինը երկու անգամ ընդգրկվել է «Շիննիկ» ակումբի մարզչական շտաբում՝ Յարոսլավլում և Թուրքիայում անցկացված հավաքների ժամանակ։
2013 թվականի հունվարից 2015 թվականը եղել է Օրեխովո-Զուևոյի «Զնամյա Տրուդա» ակումբի ավագ մարզիչ, ուր նրան հրավիրել էր ակումբի գլխավոր մարզիչ նշանակված Խայրուլինը։ 2015 թվականին երկու մարզիչներն էլ աշխատել են Կոստրոմայի «Սպարտակ» ակումբում։ 2017 թվականի մարտի դրությամբ՝ Ալեքսանդր Կալինինը եղել է ЦПЮФ ակումբի տնօրենի տեղակալ մարզական աշխատանքի գծով ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ
Գորոդիշչե (գյուղ, Շեպետովի շրջան)
Գորոդիշչե (Городище), գյուղ Ուկրաինայի Խմելնիցկիի մարզի Շեպետովի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Շեպետովի շրջանի բնակավայրեր Կատեգորիա:Ուկրաինայի գյուղեր
(4694) Ֆեստու
Միջին հեռավորությունը Արեգակից կազմում է 2,718714 ա. մ., առավելագույնը մոտենում է 2,2046 ա. մ. հեռավորության վրա և հեռանում 3,2328 ա. մ. ։ Արեգակի շուրջ մեկ ամբողջական պտույտ է կատարում 1637,36 երկրային օրվա ընթացքում, իր ուղեծրով շարժվելով միջինում 0,219866 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,66° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օյմախի
Օյմախի, գյուղ Օսմանյան կայսրությունում, Տրապիզոնի վիլայեթի Ջանիկի գավառում :
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Արամ Հարությունով
Արամ Վլադիմիրի Հարությունով ՝ ՀՀ ԳԱԱ արտասահմանյան անդամ, ֆիզիկամաթեմատիկական գիտությունների դոկտոր, պրոֆեսոր, Ռուսաստանի Ժողովուրդների բարեկամության համալսարանի ոչ գծային անալիզի և օպտիմիզացիայի ամբիոնի վարիչ։
Կենսագրություն
Հայրը՝ Վլադիմիր Հարությունովը, դասավանդել է օտար լեզու, մայրը՝ Ամալյա Սարգսյանը, աշխատել է որպես ճարտարապետ։ Արամ Հարությունովը ողջ կյանքը ապրել է Մոսկվայում, նախնական կրթությունը ստացել է այն տարիների մաթեմատիկական թեքումով Մոսկվայի լավագույն 2-րդ դպրոցում և ավարտելուն պես ընդունվել Մոսկվայի պետական համալսարանի հաշվողական մաթեմատիկայի և կիբեռնետիկայի ֆակուլտետ։
Ծանոթագրություններ
Կատեգորիա:Հայ գիտնականներ Կատեգորիա:ՀՀ ԳԱԱ արտասահմանյան անդամներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:Մոսկվայի պետական համալսարանի շրջանավարտներ
Պրովալիո Վալ Սաբիա
Պրովալիո Վալ Սաբիա (Provaglio Val Sabbia), կոմունա Իտալիայում, Լոմբարդիա մարզի Բրեշիա գավառում ։
Բնակչության թիվը ըստ 2008 թվականի տվյալների կազմում է 919 մարդ, խտությունը՝ 66 մարդ/կմ²։ Զբաղեցնում է 14 կմ² տարածք։ Փոստային ինդեքսը՝ 25070։ Հեռախոսային կոդը՝ 0365։
Կոմունայի հովանավորն է Սուրբ Միքայել Հրեշտակապետը, տոնը նշվում է սեպտեմբերի 29-ին։ Օգոստոսի 15-ին կոմունայում հատուկ նշվում է Սուրբ Աստվածածնի Վերափոխման տոնը։
Հրեշտակի խաղը (վեպ)
«Հրեշտակի խաղը» իսպանացի (կատալոնացի) գրող Կառլոս Ռուիս Սաֆոնի 2008 թվականին լույս տեսած վեպն է, որն ընթերցողների կողմից արժանացել է ջերմ ընդունելության։
Վեպի սյուժեն
Վեպի իրադարձությունները տեղի են ունենում 20-րդ դարի 20-ական թվականներին Բարսելոնայում։ Գլխավոր հերոսն է երիտասարդ գրող և լրագրող Դավիթ Մարթինը, որն իր ամենօրյա հացն վաստակում է դետեկտիվ ժանրին պատկանող թերթոն վեպերի հրատարակմամբ։ Երիտասարդ գրողի առաջին գրական լուրջ փորձը անհաջողության է մատնվում։ Դրանից հետո փարիզաբնակ հրատարակիչ Անդրեաս Կորելլիի կողմից առաջարկվում է Դավիթ Մարթինին օգնություն, եթե նա ստեղծի նոր կրոն։ Այս պահից սկսվում է վեպի սրընթաց և հետաքրքրաշարժ զարգացումը։ Կառլոս Ռուիս Սաֆոնն իր այս վեպում մեծ ուշադրություն է դարձնում անձի կրոնական գիտակցության և ընկալման զանազան կողմերի բացահայտմանը։ Այս առումով ըստ որոշ ուսումնասիրողների Սաֆոնի «Հրեշտակի խաղը» և Միխայիլ Բուլգակովի «Վարպետը և Մարգարիտան» վեպերի միջև կարելի է տեսնել մի շարք ընդհանրություններ։
Պրովալիո Վալ Սաբիա
Ժողովրդագրություն
Բնակչության թվաքանակի փոփոխությունները.
Հրեշտակի խաղը (վեպ)
Արտաքին հղումներ
Կատեգորիա:2008 գրքեր Կատեգորիա:Իսպաներեն վեպեր
Պրովալիո Վալ Սաբիա
Ծանոթագրություններ
Կատեգորիա:Իտալիայի բնակավայրեր
Ինգլվուդ (Կալիֆոռնիա)
Ինգլվուդ (անգլերեն՝ Inglewood), քաղաք Ամերիկայի Միացյալ Նահանգների հարավ-արևմուտքում, Կալիֆոռնիա նահանգում։
Ծանոթագրություններ
Կատեգորիա:Կալիֆոռնիայի քաղաքներ Կատեգորիա:ԱՄՆ-ի քաղաքներ Կատեգորիա:1888 թվականին հիմնադրված բնակավայրեր
Աստուածաշունչ (189)
Աստուածաշունչ 189, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 189 թվի տակ։ Ձեռագիրը գրվել է 1649 թվականին Գասպար երէց, Հովսեփ դպիր(աշակերտ գրչի) գրիչի կողմից։ Ծաղկող՝ Հէրապետ։ Ստացողը եղել է խոջայ Նազարէթը։ Գրված է մագաղաթի վրա, որը ունի 26X19,7 չափս։ Ձեռագիրը կազմված է 659 թերթից։ Գրված է երկսյուն, բոլորգրով։ Ունի տերունական 21, ծաղկողի 1, աւետարանիչ 4, խորան 10, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ ծաղկազարդ մետաքս։ Հիշատակարաններ՝ գրչի 644ա, ծաղկողի՝ 6բ, 469ա, 644բ ։
Ծանոթագրություններ
Կատեգորիա:Մատենադարանի ձեռագրեր
Խուշինա մեզրե
Խուշինա մեզրե, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։ Գտնվում էր Բերրի գյուղաքաղաքից հյուսիս-արևելք, Խուշին գյուղից քիչ հյուսիս։
Բնակչություն
XX դարի սկզբին ուներ 6 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Դարոկա (քաղաք)
Դարոկա  (Daroca), քաղաք և համայնք Իսպանիայում, մտնում է Սարագոսա պրովինցիայի կազմում (Արագոն)։
Արտաքին հղումներ
Կատեգորիա:Իսպանիայի քաղաքներ Կատեգորիա:Սարագոսա պրովինցիայի մունիցիպալիտետներ
Պյախտա
Պյախտա (Пяхта), գյուղ Ռուսաստանի Լենինգրադի մարզի Տիխվինսկի շրջանի կազմում։
Բնակչությունը 2007 թվականին գրանցված տվյալներով կազմում էր 62 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Տիխվինսկի շրջանի բնակավայրեր
Սուստ (Նիդերլանդներ)
Սուստ (Soest ), համայնք Նիդերլանդների Ուտրեխտ մարզում։ Տարածքը 46,26 կմ² է, բնակչությունը՝ 45.393 (2011 թ.)։ Մեկ շնչի տարեկան միջին եկամուտը 14.800 եվրո է։
Կատեգորիա:Ուտրեխտի համայնքներ
Չաղաթայ Ուլուսոյ
Չաղաթայ Ուլուսոյ (Çağatay Ulusoy, ), թուրք դերասան և մոդել։ Առավել հայտնի է դարձել Էմիր Սարաֆօղլուի դերով, որը Չաղաթայը մարմնավորել է Ես անվանեցի նրան Ֆերիհա հեռուստասերիալում, որը ցուցադրվել է Show TV-ի եթերում։ Նկարահանվել է նաև Star TV-ով հեռարձակվող Մակընթացություն հեռուստասերիալում։
Կյանքը և կարիերան
Չաղաթայ Ուլուսոյը ծնվել է Ստամբուլում ։ Չաղաթայի հայրը բուլղարացի է, իսկ մայրը՝ բոսնիացի։ Երկուսն էլ ներկայումս թոշակառու են։ Ունի կրտսեր եղբայր Աթալայը ։ Ավարտելով ավագ դպրոցը, Ուլուսոյը շարունակել է կրթությունը Ստամբուլի համալսարանի այգեգործության և այգու դիզայնի բաժնում ։ Իր կարիերան սկսել է 19 տարեկանում որպես մոդել։ 2010 թվականին հաղթել է Թուրքիայի լավագույն մոդել մրցույթը ։ Նրա առաջին դերը եղել է Անատոլիական արծիվներ հեռուստասերիալում playing the character of Ahmet Onur. : Միևնույն տարում, Չաղաթայը սկսել է նկարահանվել Ես անվանեցի նրան Ֆերիհա հեռուստասերիալում՝ մարմնավորելով Էմիր Սաֆարօղլուի դերում ։ Առաջին և երկրորդ եթերաշրջանները գրանցելով մեծ հաջողություններ, սերիալի պրոդյուսերական կազմը Ուլուսոյին հրավիրեց նկարահանվելու երրորդ եթերաշրջանում, որի ընթացքում փոփոխվել էր հեռուստասերիալի անվանումը՝ դառնալով «Էմիրի ուղին» (Emir'in Yolu), բայց նկարահանումները դադարեցվեցին, քանի որ հեռուստասերիալը մեծ վարկանիշներ չգրանցեց։ Ավելին, նրա խաղընկեր Հազալ Քայան չէր նկարահանվում երրորդ եթերաշրջանում, քանի որ պայմանագիր էր կնքել՝ նկարահանվելու Վերջին ամառը Բալկաններում ֆիլմում ։ Հազալին փոխարինեց դերասանուհի։ Վերջինս այնքան էլ չընդունվեց հանրության կողմից ։
2012 թվականին Ուլուսոյը նկարահանվել է «Պարանոյա» կարճամետրաժ ֆիլմում։ 2013 թվականի սեպտեմբերից նկարահանվել է Մակընթացություն հեռուստասերիալում, որը Միայնակ սրտեր ամերիկյան հեռուստասերիալի ռիմեյքն էր։ Չաղաթայի խաղընկերուհին եղել է թուրք հայտնի դերասանուհի Սերենա Սարըքայան։ 2016 թվականից նկարահանվում է Ներսում հեռուստասերիալում, որը հիմնված է ամերիկյան Հանգուցյալները ֆիլմի սցենարի վրա ։
2016 թվականին Չաղաթայ Ուլուսոյը բնակարան է գնել Կալիֆորնիայի Սանտա Մոնիկա քաղաքում ։
Ծանոթագրություններ
Կատեգորիա:Թուրք դերասաններ Կատեգորիա:Ստամբուլում ծնված անձինք Կատեգորիա:Թուրք կինոդերասաններ Կատեգորիա:Թուրք հեռուստադերասաններ Կատեգորիա:Ստամբուլում ծնված դերասաններ Կատեգորիա:Բոսնիական ծագմամբ թուրքեր Կատեգորիա:Թուրք տղամարդ մոդելներ Կատեգորիա:Թուրք մոդելներ Կատեգորիա:Ստամբուլի համալսարանի շրջանավարտներ Կատեգորիա:Ոսկե թիթեռ մրցանակի դափնեկիրներ
Պերոլ ան Պրովանս
Պերոլ ան Պրովանս (Peyrolles-en-Provence), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2008 թվականի դրությամբ կազմում է 4477 մարդ, բնակչության խտությունը` 128.28 մարդ/կմ²։ Բնակավայրը զբաղեցնում է 34.9 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 3043 աշխատունակ (15-64 տարեկան) բնակիչ, որոնցից ակտիվ էին 2272-ը, իսկ ոչ ակտիվները` 771։ Ակտիվության ցուցանիշը կազմում է 74,7 %։ 2272 աշխատունակ մարդկանցից աշխատել է 1991 անձ (1062 տղամարդ և 929 կին)։ Գործազուրկ են եղել 281 անձ (134 տղամարդ և 147 կին)։ 771 անաշխատունակներից 284-ը եղել են աշակերտներ կամ ուսանողներ, 235-ը` թոշակառուներ, իսկ 252-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայաստանի նախագահական ընտրություններ (2008)
Հայաստանի 2008 թվականի նախագահական ընտրություններ, Հայաստանի Նախագահի 5-րդ ընտրություններ։ Համաձայն Հայաստանի Սահմանադրության 51-րդ հոդվածի, ընտրություններն անցկացվեցին Նախագահի լիազորությունների ավարտին նախորդող 50-րդ օրը՝ 2008 թ. փետրվարի 19-ին։ Գործող նախագահ Ռոբերտ Քոչարյանն այլևս առաջադրվել չէր կարող։
Ընտրության կարգը
ՀՀ Նախագահի ընտրությունների հիմնարար դրույթները սահմանվեցին 1995 թ. հուլիսի 5-ի հանրաքվեով ընդունված ՀՀ Սահմանադրության 51-րդ հոդվածով, իսկ ընտրությունների անցկացման մանրամասն ընթացակարգը սահմանվեց 1998 թ. մայիսի 30-ին ընդունված և 2005 թ. փոփոխված ՀՀ Ընտրական օրենսգրքով։
Թեկնածուներ
Առաջադրվեցին հետևյալ թեկնածուները՝
«Ազատություն», «Ազգային վերածնունդ», «Ժառանգություն», «Ժողովրդավարական ուղի», «Ժողովրդավարական հայրենիք», Պահպանողական, Հայաստանի ժողովրդական, Հայաստանի մարքսիստական, «Հանրապետություն», «Հայոց համազգային շարժում», Սոցիալ-դեմոկրատ հնչակյան, «Քրիստոնեա-ժողովրդավարական վերածնունդ» և Հայաստանի սոցիալ-էկոլոգիական (կանաչների) կուսակցությունները հայտարարեցին Լևոն Տեր-Պետրոսյանի թեկնածությունը պաշտպանելու մասին։
«Բարգավաճ Հայաստան» կուսակցությունը, Միավորված աշխատանքային կուսակցությունը, «Հզոր հայրենիք» կուսակցությունը, Հայաստանի նորացված կոմունիստական կուսակցությունը, «Հայաստանի ժողովրդավարական ազատական միություն» կուսակցությունը, Միացյալ ազատական ազգային կուսակցությունը, «Ժողովրդավարություն և աշխատանք» կուսակցությունը հայտարարեցին Սերժ Սարգսյանի թեկնածությունը պաշտպանելու մասին։
Թեկնածուներ Րաֆֆի Կ. Ռիչարդի Հովհաննիսյանը չգրանցվեց վերջին 10 տարում ՀՀ քաղաքացի չհանդիսանալու, Արամ Ռաֆիկի Կարապետյանը` վերջին 10 տարում ՀՀ-ում մշտապես չբնակվելու պատճառաբանությամբ։
Այսպիսով, գրանցվեց և քվեարկվեց 9 թեկնածու։
Քվեարկության արդյունքներ
Ընտրողների ընդհանուր թիվը` ըստ ընտրողների ցուցակի՝2315410
Այսպիսով, ՀՀ Նախագահ ընտրվեց Սերժ Ազատի Սարգսյանը։
Տես նաև
Կատեգորիա:ՀՀ նախագահի ընտրություններ
Կատեգորիա:2008 Հայաստանում Կատեգորիա:Սերժ Սարգսյան Կատեգորիա:Ռոբերտ Քոչարյան
Ժուգինո (գյուղ, Սաֆոնովսկի շրջան)
Ժուգինո (Жугино), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Հիմարության քարի հեռացնելը (նկար, Բոսխ)
Հիմարության քարի հեռացնելը («Հիմարության վիրահատություն») (Cutting the Stone), նկար, վերագրվում է նիդերլանդացի նկարիչ Հիերոնիմոս Բոսխին ։
Բոսխի ժամանակներում գոյություն ուներ հավատալիք. խելագարին հնարավոր էր բուժել, եթե նրա գլխից հանվեին հիմարության քարերը։ Ըստ Բոսխի` խաբեբայությունը մարդկային հիմարության անքակտելի, պարտադիր ուղեկիցն է։ Նրա մոտ` հատկապես վաղ ստեղծագործություններում, բավականին հաճախ են հանդիպում շառլատանների կերպարներ։ Հոլանդական «գլխի մեջ քար ունենալ» արտահայտությունը նշանակում էր «հիմար, խելագար լինել», ինչպես ասում են` «գլխի հետ մի բան այն չէ»։ «Հիմարության քարի» հեռացման սյուժեն տեսանելի է հոլանդական փորագրանկարներում, գեղանկարչության և գրականության մեջ ընդհուպ մինչև XVII դ.: Վերևի և ներքևի դրվագավոր ոսկետառ գոթական գրության մեջ նշված է.
Լուբբերտ Դասը նիդերլանդական գրականության զավեշտական (հիմար) կերպար էր։
Ենթադրվում է, որ նկարը նկարվել է հենց Հիերոնիմոս Բոսխի կողմից կամ առնվազն նրա արհեստանոցում:
Սիմվոլիկա
Քարի հեռացումը կտավը նկարված է տոնդոյի ձևով (տոնդոն կլոր ձև ունեցող նկար է (իտ. կրճատում` rotondo-կլոր)։ Նկարների այս ձևը հատկապես հայտնի է Վերածննդի դարաշրջանի Իտալիայում, մասնավորապես Ֆլորենցիայում։ Բոսխի մոտ բազմիցս հանդիպում է այս ձևաչափը։ Իտալացի նկարիչների աշխատանքներում Բոտիչելիից մինչև Ռաֆայել, տոնդոն իդեալի խորհրդանիշն է, քանի որ շրջանը հարթության վրա է, իսկ գունդը` տարածության մեջ, Պլատոնի ուսմունքի համաձայն` ամենակատարյալ ձևը։ Բայց Հյուսիսային Վերածննդի մեջ, և Բոսխի մոտ առաջին հերթին, շրջանն ունի այլ իմաստ. այն համընդհանրության, համաշխարհայնության նշան է։ Երբ հոլանդացի նկարիչը շրջանակի մեջ է դնում ինչ-որ կոմպոզիցիա, մենք անմիջապես պետք է ի գիտություն ընդունենք` դրանով նա ընդգծում է, որ մեր առջև ոչ թե եզակի դեպք է, այլ մարդկային ամբողջ տեսակի այլաբանություն։
Սև ֆոնի վրա զարդանախշային գրությունն ասում է. «Վարպե՛տ, հեռացրու՛ քարը։ Իմ անունը Լուբբերտ Դաս է»։ Լուբբերտը կենցաղային անուն է, որը նշանակում է թուլամտություն։